เมื่อประมาณ 10 ปีที่แล้วตาขาวโดนมุมสมุดกระแทก ทำให้มีเลือดออก และกลายเป็นรอยสีน้ำตาลที่ตาขาวมาจนถึงปัจจุบัน มีวิธีรักษารอยนี้ไหมคะ ทำอย่างไรคะ
สวัสดีค่ะ การเกิดเลือดออกใต้เยื่อบุตา เกิดจากเส้นเลือดฝอยที่อยู่ระหว่างเยื่อบุตาและตาขาวฉีกขาด ทำให้มีเลือดออกและเห็นได้ชัดว่าบริเวณตาขาวกลายเป็นสีแดง ซึ่งอาจมีสาเหตุมาจากการขยี้แรงเกินไป ความดันสูง ผู้ที่มีภาวะเลือดออกผิดปกติ มีการใช้ยาบางชนิด เช่น ยาป้องกันการแข็งตัวของเลือด ยาแก้ปวด หรือยาสเตียรอยด์ เป็นต้นซึ่งส่วนใหญ่เลือดที่ออกจากเส้นเลือดฝอยในตามักจะหายไปได้เอง การมีรอยสีน้ำตาลที่ตาขาวที่เกิดขึ้น อาจจะไม่ได้เกี่ยวกับการเลือดออกในตอนนั้นโดยตรงก็ได้ หรือถ้าเกี่ยวกันก็น่าจะไม่ได้มีอันตรายอะไร และไม่จำเป็นต้องรักษาหากไม่สบายใจมาก รอยสีน้ำตาลดังกล่าวมีขนาดที่ค่อนข้างใหญ่ เห็นชัด หรือมีอาการเคืองตาร่วมด้วย ควรไปพบจักษุแพทย์เพื่อตรวจเพิ่มเติม